(Dagbladet): I natt ble den amerikanske Emmy-utdelingen, TV-serienes «Oscar»-pris, avholdt i Los Angeles.
Under showet ble avdøde Robin Williams hedret fra scenen av sin gode venn og skuespillerkollega Billy Crystal, skriver Huffington Post.
- Han fikk oss til å le. Voldsomt mye. Hver gang du så ham på tv, filmer, nattklubber, arenaer, sykehus, på senter for hjemløse, for amerikanske tropper i utlandet og for ei døende jente hjemme i hennes stue, som var hennes siste ønske, innledet Crystal.